Schaan, 24. avgust 2022

Sporočilo za medije: pohodniške štipendije Via Alpina 2022

# Raziskovalci odkrivajo Via Alpino

**V gojzarje, pripravljeni, zdaj! Devet »raziskovalcev« bo še vse do konca septembra 2022 odkrivalo prenovljeno rdečo pot Vie Alpine, pri tem pa bodo svoje zgodbe o alpski biotski raznovrstnosti, čarobnosti daljinske pešpoti, posebnostih regije in srečanjih vzdolž poti objavljali v krajših videoposnetkih, reportažah, pa tudi v okviru različnih filmskih in umetniških projektov.**

Ob 20. obletnici Via Alpine je CIPRA International izbranim pohodnikom, ki prihajajo iz celotnega alpskega območja, podelila osem štipendij. Sredi junija so se podali na raziskovalno potovanje po prenovljenem rdečem odseku znamenite čezalpske daljinske pešpoti. Raziskovalce je s 1.500 EUR in pohodniškimi nahrbtniki podprla fundacija *VAUDE Sport Albrecht von Dewitz.*

Do začetka septembra bodo »raziskovalci« prehodili prenovljeno rdečo pot Via Alpine, tj. vsaj del poti od približno 200 kilometrov, nato pa se bodo udeležili Alpskega tedna, ki bo potekal prve dni septembra v švicarskem mestu Brig-Glis. Do takrat jim lahko sledimo na družbenih omrežjih s pomočjo ključnika **#viaalpinaexplorer**.

**S pohodništvom do sprememb**

»Via Alpina dokazuje, da si alpski turizem in varstvo okolja ne stojita na nasprotnih bregovih,« je opozoril Timm Rotter iz Münchna. Nemški strokovnjak za družbene medije postavlja v ospredje svojega potovanja zlasti spodbudne zgodbe o varovanju okolja v Alpah in ljudeh, ki stojijo za njimi – varstvo podnebja namreč potrebuje vzornike. Aline Schädler, študentka medicine iz Lihtenštajna, pa svojo pohodniško izkušnjo na Via Alpini deli na družbenih omrežjih, med drugim na platformi TikTok. Potovanje je zanjo prvo srečanje z daljinsko potjo, Julien Defois iz francoskega Toulousa pa bo Via Alpino to poletje prehodil že drugič. »Včasih potrebujemo korenito spremembo in obisk Via Alpine mi je pri tem pomagal,« je prepričan Julien. V vlogi raziskovalca Via Alpine se s filmskimi upodobitvami in literarnimi zapisi posveča »notranjemu popotovanju«. Sophia Niederkofler z Južne Tirolske je oblikovala nekoliko drugačen zemljevid svojega potovanja, saj je ta sestavljen iz posnetkov spominov, počitkov na poti, srečanj; njen povsem osebni zemljevid spodbuja k notranjemu premisleku, počitek na poti pa je po njenem prepričanju prava priložnost za nova srečanja, pogovor in polnjenje baterij: »Taki premori vodijo v nova srečanja, napolnijo naše baterije in omogočajo prostor za pogovor.«

**Odkrivanje podobnosti in razlik**

Kot je pojasnila Isabella Helmschrott, sodelavka pri projektu Via Alpina, je namen projekta spodbuditi čezmejno izmenjavo ljudi in kultur, Jakob Dietachmair, namestnik direktorja CIPRE International in koordinator za to edinstveno daljinsko pohodniško pot, pa je slikovito dodal: »Z Via Alpino je tako kot s sirom – osnovne sestavine so povsod enake, a slovenski sir ima vendarle drugačen okus kot francoski. Via Alpina tako že dve desetletji prikazuje razlike in podobnosti med alpskimi državami.«

Predstavitev prenovljene rdeče poti Via Alpine že vsebuje tudi portal pohodniških poti *Outdooractive*.

To sporočilo in fotografije v kakovosti, primerni za tisk, si lahko presnamete z naslednjega naslova: [www.cipra.org/sl/sporocila-za-medije](https://www.cipra.org/sl/sporocila-za-medije) .

Za vprašanja sta vam na voljo:  
Michael Gams, vodja projekta, kontaktna oseba za komuniciranje, CIPRA International, +423 237 53 04, michael.gams@cipra.org  
Isabella Helmschrott, projektna sodelavka in direktorica CIPRE Švica,

[isabella.helmschrott@cipra.org](mailto:isabella.helmschrott@cipra.org)

**Via Alpina – mednarodna pohodniška pot čez Alpe**

Via Alpina, izvedbeni projekt Alpske konvencije, se že dve desetletji kot rdeča nit vije skozi vseh osem alpskih držav, od Trsta/I do Monaka. S pohodom po Via Alpini vsealpski izzivi, kot so podnebne spremembe ali pritiski zaradi uporabe tega prostora, postanejo bolj oprijemljivi. Po drugi strani Via Alpina kaže, kje so rešitve, na primer v trajnostni gradnji, trajnostnem turizmu in inovativnih projektih lokalnega prebivalstva. Stalno pa jo spremlja neverjetna lepota ter raznolikost narave, kulture in jezikov v Alpah.

**Množično financiranje za Via Alpino**

Dobro označene in varne pohodniške poti od Trsta/I do Monaka, enostavno in individualno načrtovanje poti zaradi tehničnih inovacij, sodobna spletna stran z informacijami o pohodniških izzivih na poti do vrha in izkušnje iz vseh alpskih držav – Via Alpina, čezalpska daljinska pohodniška pot, bo osvežena z novo podobo na spletu in v »nespletnem« okolju. CIPRA International je v ta namen že začela kampanjo množičnega zbiranja sredstev. [www.okpal.com/via-alpina-crowdfunding](http://www.okpal.com/via-alpina-crowdfunding)

**CIPRA, raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v vseh sedmih alpskih državah. Zastopa več kot sto društev in organizacij iz sedmih alpskih držav. CIPRA se zavzema za trajnostni razvoj na območju Alp, ohranjanje naravne in kulturne dediščine ter za regionalno raznovrstnost in reševanje skupnih problemov v alpskem prostoru.

[www.cipra.org](http://www.cipra.org)